Kort før klokken 23 torsdag aften bekræfter Transportminister Hans Christian Schmidt, Venstre, at forligspartierne er nået til enighed om en ny aftale for den københavnske letbane:

- Vi har en aftale nu, og vi er blevet enige om, hvordan vi vil tilrette den model, der hedder letbanen i København på baggrund af statsrevisorernes kritik. Og det er vi så blevet enige om, siger Transportminister Hans Christian Schmidt, Venstre, til TV2 Lorry.

Nu venter der forhandlinger med Region Hovedstaden og de elleve kommuner.

- Næste skridt er et møde i morgen med formand for Region Hovedstaden (Sophie Hæstorp Andersen, red.) og talskvinden for de elleve kommuner, og så tager vi den derfra, siger Hans Christian Schmidt.

Socialdemokraterne er noget mere begejstrede:

- Nu står altså vi glade i aften, således at københavns omegn får en letbane, siger Morten Bødskov, Soc.dem., til TV2 Lorry